Den 51 år gamle hovedmannen er dømt til elleve års fengsel.

Saken ble rulla opp av politiet i fjor høst, da politiet fant 204 kilo hasj og over 4,6 millioner kroner i kontanter i forskjellige hytter og et bilpleieverksted i saken. Det hele startet med et mindre hasjfunn i Røldal.

Hovedmannen ble pågrepet 17. september i fjor. Han var tiltalt for oppbevaring av 204 kilo og salg av 300 kilo hasj fra 2007 til 2013. I retten forklarte 51-åringen at pengene politiet fant, stammet fra svart arbeid og kjøp og salg av biler, samt salg av 10-15 kilo hasj.

LES OGSÅ: Siktede hevder han hjalp politiet

I tillegg til hovedmannen er samboeren hans (51), en 33 år gammel medhjelper og en oljeingeniør (40) dømt til fengsel. De ble dømt til mellom tre og fem års fengsel., skriver Stavanger Aftenblad.

Hovedmannen, fra Hommersåk i Sandnes, var tiltalt for å ha oppbevart over 200 kilo hasj, noe han også innrømmer. I tillegg skal han ifølge tiltalen ha solgt flere hundre kilo hasj.